લોકશાહી ભારતમાં શારીરિક શિક્ષણનું ધ્યેય વ્યક્તિની નૈસર્ગિક શક્તિઓને શૈક્ષણિક સમાન તક દ્વારા પૂર્ણ વિકાસ સાધી જવાબદાર નાગરિક બનાવવાનો છે. દેશની દરેક વ્યક્તિને શૈક્ષણિક પ્રક્રિયા દ્વારા વિકાસ કરવાની તક પ્રાપ્ત થવી જોઈએ. પોતાની શક્તિ, કક્ષા, રસ તથા મર્યાદામાં રહીને પણ વિકાસ સાધવાની અનુકૂળતા પ્રાપ્ત થવી જોઈએ. શારીરિક શિક્ષણમાં વિવિધ પ્રકારની પ્રવૃત્તિઓથી, ખુલ્લા મેદાનોની અનુકૂળતાથી, સ્વાભાવિક પ્રવૃત્તિઓથી દરેક બાળકનો પૂર્ણ વિકાસ સાધવાનું ધ્યેય સરળતાથી સિદ્ધ થઈ શકે છે.જેસ વિલિયમ્સ (JESS WILLIAMS) શારીરિક શિક્ષણનું ધ્યેય સ્પષ્ટ કરતાં જણાવે છે કે “શારીરિક દૃષ્ટિએ લાભકારક, માનસિક દૃષ્ટિએ સંતોષકારક અને પ્રેરક, સામાજિક દૃષ્ટિએ કલ્યાણકારી પરિસ્થિતિમાં શારીરિક શિક્ષણ યોગ્ય નેતૃત્વ, પૂરતી સુવિધા અને યોગ્ય અનુભવો પૂરા પાડવાનું ધ્યેય ધરાવે છે.”